На основу чл. 132. став 2. и чл. 135. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014, 113/2017 и 44/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 62/2018), стечајни управник у поступку стечаја над стечајним дужником:
 ДОО “ТЕДА” – У СТЕЧАЈУ, 

Српски Милетић, Стојана Љубића 155
ОБЈАВЉУЈЕ 
ПОЗИВ ЗА ДОСТАВЉАЊЕ ПОНУДА 

за
Пружање услуга процене вредности имовине стечајног дужника З ДОО “ТЕДА” – у стечају 
-процену вредности имовине извршити у складу са Законом о стечају, Националним стандардом бр. 5, у складу са стандардима МРС/МСФИ, методом која обезбеђује остваривања највеће продајне вредности и максималног могућег колективног намирења поверилаца у стечајном поступку
-процену вредности правног лица према методама које су у складу са Међународним рачуноводственим стандардима, којима се обезбеђује највећа вредност за повериоце.

-процену имовине стечајног дужника која је предмет разлучног и заложног права и утврђивања учешћа имовине под теретом у укупно процењеној вредности правног лица односно имовинске целине
- процену целисходности продаје стечајног дужника као правног лица у односу на продају имовине стечајног дужника у деловима (пакетима) или појединачне продаје имовине стечајног дужника,

-процену целисходности  продаје имовине стечајног дужника као целине у односу на продају имовине стечајног дужника појединачно по деловима,

-  саставити и доставити правно мишљење у вези правног статуса имовине која је предмет процене на основу прибављене документације,

а све на дан 18.01.2022. године

1. Увод
       
Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
2. Сврха процене

Сврха процене је да се на основу процене вредности стечајног дужника као правног лица и процене вредности имовине у пакетима и појединачне процене вредности имовине, процене целисходности продаје стечајног дужника као правног лица у односу на продају имовине стечајног дужника у деловима (пакетима) или појединачне продаје имовине стечајног дужника,утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником ДОО “ТЕДА” – у стечај Српски Милетић, Стојана Љубића 155.

Извештај о процени вредности мора бити у складу са Међународним Стандардима Финансијског Извештавања – МСФИ.

3. Извештај о процени

По завршетку посла, понуђач је дужан да припреми и достави детаљан извештај у електронској форми и 3 примерка у писaној форми, који ће морати да садржи следеће:

· предмет процене

· методе процене

· мишљење о приложеној имовинско-правној документацији

· правно мишљење у вези правног статуса имовине која је предмет процене (информације и документација ради утврђивања правног статуса имовине у смислу Закона о враћању одузете имовине и обештећењу, у циљу обезбеђивања потпуних података о статусу земљишта и уверења о кретању парцела, документације која се односи на основе стицања објеката као и документације о изградњи/доградњи објеката који су предмет продаје)

· списак имовине на којој је конституисана хипотека (ручна залога) са списком разлучних поверилаца са редоследом намирења

· дефиниција вредности

· датум процене

· класификација по групама основних средстава

· опис метода коришћених у процени сваке групе основних средстава и капитала

· закључак о процењеној вредности имовине стечајног дужника и закључак о процењеној  вредности стечајног дужника као правног лица;

· удео који вредност имовине на којој је конституисана хипотека има у процењеној вредности правног лица или имовинске целине.

· претпоставке и ограничавајући услови;

· прилоге са исказаном вредности по свакој ставци основних средстава ( и у електронској форми погодној за пренос у регистар основних средстава).

· процену целисходности продаје стечајног дужника као правног лица у односу на продају имовине стечајног дужника у деловима (пакетима) или појединачне продаје имовине стечајног дужника,

· процену целисходности  продаје имовине стечајног дужника као целине у односу на продају имовине стечајног дужника појединачно по деловима,

4. Методе процене

Неопходно је да се у процени примене оне методе које, у складу са Међународним Стандардима Процене, међународним рачуноводственим стандардом и Националним Стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавају остваривања највеће продајне вредности и максималног могућег колективног намирења поверилаца у стечајном поступку.

Надаље, резултати процене имовине стечајног дужника и процене стечајног дужника као правног лица треба да користе за исказивање вредности имовине у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о вредности имовине примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.

Понуђачи треба да детаљно опишу методе које намеравају да користе у својој процени. 
5. Информације за понуђаче

Заинтересовани понуђачи понуде подносе на адресу стечајног управника Сомбор, Васе Пелагића бр. 19, или у електронској форми на адресу  so.ljubovic@gmail.com, најкасније до 31.03.2022. године до 23:59 часова.

Контакт телефон стечајног управника је Предраг Љубовић, 063/525-104 ,Е-маил: so.ljubovic@gmail.com
Понуђач уз понуду доставља скенирана документа, Наручилац задржава право да захтева од Понуђача накнадно достављање на увид оригиналне документације. Понуда треба да садржи:

(  Доказе о испуњености услова из тачке 6. овог огласа;

(  Имена чланова ужег тима који ће радити процену са задужењима и референцама;

(  Рок у којем ће завршити процену;

(  Цену за пружену услугу исказану у динарима;

(  Рок за исплату накнаде за извршену услугу.

(  Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа;

(  Доказе о стручности;

(  Референце досадашњег рада.

Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.Све понуде се достављају на српском језику.

Одлука о додели уговора о пружању услуга процене вредности ДОО “ТЕДА” – у стечај Српски Милетић, Стојана Љубића 155, биће донета у року од 30 дана од датума пријема понуда, о чему ће бити обавештени сви понуђачи. Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење. 

6. Услови конкурисања

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

(  Да је регистрован за обављање делатности код надлежног органа;

(  Лиценца за обављање послова овлашћеног проценитеља;

(  Да испуњава квалификационе услове, односно да располаже довољним кадровским и техничким капацитетом за вршење услуге из понуде.

 

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

Понуде које не испуњавају ове услове биће одбијене као неприхватљиве.

